kardosdrur/scandi-wiki huggingface dataset:
The Casualties

The Casualties er et Amerikansk Punk band, der blev dannet i 1987 i New York. Bandet består af Jorge Rodrigo Herrera (sanger), Jake Kolatis (guitarist og backup-vokaler), Rick Lopez (bassist og backup-vokaler) og Mark Meggers (trommeslager).

The Casualties, er blevet nævnt som et af de mest revulotionererne punk bands i 90'erne, af bands som for eksempel The Exploited. Deres første single hed For The Punx, og den solgte over 40.000 eksemplarer verden over.

Historie 
Jorge startede med at lytte til heavy metal og hård rock, da han var barn, men en koncert med The Ramones, fik ham på det andet spor, og han begyndte at bevæge sig mere over i punk-kulturen. Allerede før The Casualties blev startet, havde Jorge været punker i næsten 10 år.

Jake Begyndte allerede i bandet, da han var omkring 15 år gammel. Jorge har boet på gaden, og kommer originalt fra en ecuadoriansk familie. Der har været mange medlemmer i The Casualties, og det var først med CD'en Who's In Control at Rick Lopez, kom ind i bandet, og der har han været siden.

Temaer 
The Casualties, er kendt inden for emner som: kritik af samfundet, men kan også synge om lettere emner som for eksempel at drikke og feste. Det kan blandt andet høres i sangene: Made In NYC, og Drinking is our way of life. 

I et interview, nævner Jorge at han har været alkoholiker, men mest den tid hvor han boede på gaden.

Diskografi 
 1997: For The Punx
 1998: Underground Army
 2000: Stay Out Of Order
 2001: The Early Years: 1990–1995
 2001: Die Hards
 2004: On The Front Line
 2005: En La Lina De En Frente[5] 
 2006: Under Attack
 2007: Made in N.Y.C
 2009: We Are All We Have
 2012: Resistance
2016: Chaos Sound
2018: Written in Blood

Desuden har de indspillet en masse andre live-albums plus gæsteoptræden på kompilationer.

Referencer

Eksterne henvisninger 

 Officiel hjemmeside 

Punkgrupper fra USA
Casper Henningsen

Casper Henningsen (født 6. juli 1985) er dansk tidligere professionel fodboldspiller, hvor han spillede for Silkeborg i den Danske Superliga. 

Han er sidenhen blevet CEO for UserTribe.

Klubkarriere 
Casper Henningsen påbegyndte sin fodboldkarriere i den lille klub i 2. division Øst, Slagelse B&I og skiftede siden til Silkeborg IF i starten af 2007. Casper Henningsen fik sin debut for Silkeborg IFs førstehold 17. marts 2007, da han blev indskiftet efter 83 minutter af kampen imod Vejle Boldklub. Silkeborg vandt i øvrigt kampen med 2-0. Han spillede med nummer 14 for Silkeborg IF og opnåede 44 kampe og 4 mål for klubben.

I december 2008 skrev Casper Henningsen kontrakt med AB, hvor han spillede frem til januar 2012, hvor han fik sin kontrakt ophævet. Herefter skrev han en 2½ årig aftale med sin tidligere klub FC Vestsjælland, der er en overbygning af Slagelse B&I.

Den 31. maj 2013 blev det offentliggjort, at Casper Henningsen skrev kontrakt med Brønshøj Boldklub frem til 30. juni 2014.

Den 17. juni blev det bekræftet, at Casper skiftede til Fremad Amager i sommerpausen.

Civil karriere

UserTribe 
Henningsen tiltrådte som Chief Commercial Officer for UserTribe i 2017. og overtog rollen som CEO fra Jonas Alexanderson i 2018.

Referencer

Eksterne henvisninger 
 

Fodboldspillere fra Danmark
Fodboldspillere fra Silkeborg IF
Fodboldspillere fra Brønshøj Boldklub
Fodboldspillere fra FC Vestsjælland
Ametyst

Ametyst er navnet på en smykkesten af kvarts-gruppen.
Den har en hårdhed på 7, og en massefylde på 2,65.

Ametyster varierer i farve fra bleg violet til purpurfarvet og kan endvidere være flerfarvet med klar eller gul kvarts. Som oftest er spidsen af krystallen mørkest, og indad mod midten toner den ud i farveløs kvarts.

De rødlige ametyster stammer først og fremmest fra Uralbjergene, andre gode kilder til ametyster er Tyskland, Vestaustralien, Zambia og Namibia. I Uruguay og Brasilien findes ametyster i hulninger i vulkanske bjergarter. Der forekommer ametyster i en række af de amerikanske stater. Violette ametyster findes i Canada, og der er mange krystalkældre med ametyster i Indien. De bedste smykkeametyster kommer fra Sri Lanka.

Fysiske og optiske egenskaber 
Ametyster skifter farve ved opvarmning, og sten fra forskellige steder får ikke den samme farve. Nogle bliver brune, andre gule eller grønne. Farveskiftene er uforudsigelige, og farven kan falme.

Ametyst er dikroitisk og viser farverne blå-lilla, og rød-lilla. Det adskiller de varmebehandlede sten fra de ubehandlede sten, da varmebehandlede sten ikke udviser dikroisme.

Kemisk sammensætning: SiO2, siliciumoxid

Formationer: Formes i pegmatit diger som hydrotermisk krystaller. Kan forekomme i meget store krystaller

Usædvanlige egenskaber: Kvarts har den usædvanlige egenskab af piezoelektriske effekt som når krystaller påvirkes af mekaniske kræfter, reagerer ved at danne en elektrisk spænding der kan måles på krystallets overflade. Derfor bruges krystallet i kvartsure og andre slags instrumenter.

Farver: Violet - lilla 

Slidstyrke: Meget god. Ekstrem varme skal undgås da farven kan blege hvis opvarmet til over 470 grader celsius.

Krystalsystem: Trigonal

RI: 1,544 - 1,553

Optiske egenskaber: Uniaksial positiv, U+

Absorptionsspektrum: Ingen som vil hjælpe i diagnosticering 

Vægtfylde (SG): Gennemsnit  2,63 - 2,66

Specielle identificerende egenskaber og test: Meget svær at adskille fra syntetisk ametyst. The Brazil Law twinning som tidligere blev brugt som diagnosticering
ved at betragte stenen under krydset polariserings filter nedsænket i immersionscelle har vist sig at være utilstrækkeligt da twinning er fundet i syntetiske ædelstene. Kan adskilles i RAMAN mikroskop. 

Syntetisk: Ja meget udbredt i markedet.

Imitationer: Mange, inklusiv lilla scapolit.

Eksterne henvisninger 
Scandinavian School of Gemology, www.ssog.dk

Danish Gemological Appraisal Laboratory, www.dgal.dk

Smykkesten
Kvartsvarianter
Nis P. Jørgensen

Nis Peter Jørgensen, eller bare Nis P. (født 13. marts 1950 i København) er en dansk musiker og sangskriver, som i en årrække har spillet og sunget i forskellige sammenhænge i arbejderbevægelsen.

I Den Udødelige Duo spillede han sammen med Stanley Samuelsen i tiden fra Anker Jørgensen til Poul Nyrup Rasmussen. Den Udødelige Duo blev hædret med LO's kulturpris i 1992. Duoen udgav lp'en Nu' Det Nu 1988 og dobbelt cd'en 36 Gode Sange 1995.

Nis P. deltog i Melodi Grand Prix i 1979 med sangen "Eja eja". Bandet i Grand Prix `79 bestod af Allan Klitgaard på bas, Claus "Zeus" Davidsen på kor, Stig Kreutzfeldt på kor, Oliver Strauss på guitar/kor og Gert Smedegaard på trommer.

Og ikke mindst har han skrevet "Hvorfor går Louise til bal" og den danske tekst til "I en lille båd der gynger", som Flemming Bamse Jørgensen har indspillet og turneret med.

Pladeudgivelser 
 Nispisband 1 1975
 Nispisband 2 1977
 Portræt af en Bærber 1978
 7-9-13 1979
 Stik imod fornuften 1982
 Hula Hula boys (single) 1985

Musikere fra Danmark
Sangskrivere fra Danmark
Deltagere ved Dansk Melodi Grand Prix 1979
Dansksprogede forfattere fra Danmark
Michael Brecker

Michael Leonard Brecker (født 29. marts 1949, død 13. januar 2007) var en amerikansk jazzsaxofonist og komponist. Han var højt respekteret blandt såvel publikum som musikerkolleger og vandt elleve Grammystatuetter.

Biografi 
Michael Brecker stammede fra Philadelphia, Pennsylvania i USA og blev opflasket med jazz via sin far, der dyrkede musikken på amatørniveau som pianist. Michael Brecker startede med at spille klarinet, men skiftede via altsaxofon til tenorsaxofon, der skulle blive hans hovedinstrument.

I 1970 sprang han fra et universitetsstudie til en karriere som jazzmusiker i New York City. Han kom med i et jazz/rockband ved navn Dreams, der kun holdt sammen i et års tid, og efter nogle år fandt han sammen med sin bror Randy Brecker i Brecker Brothers Band. Dette orkester eksisterede i perioden 1975-1982 og spillede musik i en fusion mellem jazz og rock i kølvandet på Miles Davis' orkestre i 1970'erne og Weather Report, om end med en tungere rytme og stærkere rockpræg.

I samme periode blev Michael Brecker stærkt efterspurgt som studiemusiker hos navne som f.eks. Paul Simon, Joni Mitchell og James Taylor. I 1980'erne spillede Brecker i en kort periode i orkesteret Steps Ahead ledet af vibrationisten Mike Mainieri, inden han udsendte sit første soloalbum Michael Brecker i 1987. Med dette album vendte han tilbage til en mere "ren" jazztradition, og denne vej forblev han på i den resterende del af hans karriere. Han komponerede og indspillede flere albums under eget navn, vandt flere Grammy Awards og gav talrige koncerter over det meste af verden.

Brecker fik konstateret en blodsygdom, hvor det viste sig umuligt at finde brugbar donor. Mod slutningen af 2006 fik han det bedre og nåede blandt andet at spille med på danske Chris Minh Dokys album The Nomad Diaries, der udkom i november samme år. Men bedringen var blot en stakket frist, og han døde i starten af januar 2007.

Eksterne referencer 
 Michael Breckers officielle hjemmeside
 Michael Brecker Live Recordings

 

Jazzsaxofonister fra USA
Trangia

Trangia er et varemærke for en række grydesæt, også kaldet stormkøkkener, med spritbrænder, produceret af det svenske firma Trangia AB. De blev opfundet i 1925 af svenskeren John E. Jonsson. Sættet er designet til friluftsliv, hvor letvægt og simpelt design er vigtigt.

Design 
Fordelen ved Trangiasættet er brugervenligheden. Designet er indrettet sådan at alle dele passer sammen til en lukket, kompakt enhed, når sættet er pakket sammen. Det er let at samle og skille ad. Det er let at bruge og er dermed egnet til alle brugere, fra nybegynderen og den trænede til voksne og børn. Da vi har med ild at gøre, bør små børn kun bruge den under vejledning og opsyn af en kyndig voksen.

Bestanddele 
Standardsættet består af:
 To gryder, som passer ind i hinanden.
 En stegepande, der også fungerer som grydelåg.
 En todelt vindskærm, som består af en over- og en underdel med følgende funktioner:
 Underdelen holder brænderen, og er samtidig luftindtag og fundament for det hele.
 Overdelen holder kogekaret, og fungerer samtidigt som både skorsten og vindskærm.
 Et håndtag for kogekarene, i form av en tang.
 En messingbrænder til sprit.
 Et spare-/skånelåg. Dette låg bruges også til at slukke brænderen.
 En nylon webbingrem.

Alle løsdele kan købes separat af velassorterede forhandlere. Når man bruger stegepanden eller en såkaldet "lejrgryde" vil vindskærmen bare kunde beskytte flammen i brænderen.

Modeller og tilbehør
Det findes i 3 størrelser:
 Serie 27, designet til 1-2 personer.
 Serie 25, som passer til 3-4 personer.
 Mini Trangia. Miniudgave uden vindskærm, til brug for minimalister.

En model rummer også en kogekedel. Dertil kommer diverse ekstraudstyr såsom bålgryder, brændstofflasker, spiseservice og beholdere til opbevaring af mad.
Der fås også en spritbaseret vinterbrænder, en gasbrænder og en multifuel-brænder som kan bruge dieselolie, benzin, fyringspetroleum, rapsolie og sprit.

Materialer 
Der findes flere udførelser af gryder/pander; aluminium, aluminium med teflon, aluminium med indvendig stål (Duosal) og titanium, men alle udgaver har spritbrænder som standard. Sidst i 2007 kom de nye lettere Trangia UL (Ultralight) og Ultra Light Hard Anodized Aluminium, som vejer 22-25 % mindre og er op til 50 % stærkere end den foregående type.
Brænderen er af messing og opbevares i en pose for at undgå galvanisk tæring når sættet er pakket sammen.

Eksterne henvisninger 

 Trangia ABs officielle hjemmeside

Friluftsliv
Kogegrej
Mærker
Félix Kir

Félix Kir (22. januar 1876 – 26. april 1968) var en fransk katolsk præst, modstandkæmper og politiker.

Liv 
Han blev født i Alise-Sainte-Reine på Côte-d'Or. Fra 1891 til 1901 gik han på præsteseminariet i Plombières-lès-Dijon og arbejdede derefter som præst. Under den tyske besættelse under 2. verdenskrig deltog han i den franske modstandsbevægelse og nåede at befri 5.000 krigsfanger fra en fangelejr ved Longvic. Han blev udsat for attentat af franske kollaboratører og blev såret, men undslap.

Han serverede den lokale drik blanc-cassis lavet af bourgogne hvidvinen aligoté og crème de cassis. Derfor er den nu internationalt kendt som Kir.

Eksterne henvisninger 

Kommandører af Æreslegionen
Modstandsfolk fra Frankrig
Præster fra Frankrig
Franskmænd i 1900-tallet
Alvdal

Alvdal er en kommune i Østerdalen i Innlandet fylke i Norge. Her ligger Nordeuropas næststørste canyon, Jutulhogget.

Alvdal grænser i nord til Tynset, i øst og syd til Rendalen, i syd til Stor-Elvdal, og i vest til Folldal. Bygden er måske mest kendt for multikunstneren Kjell Aukrust, som henlagde handlingen i flere af sine bøger til området. Aukrusts tegninger og fortællinger er hovedattaktionen i Aukrustsenteret,  som også er kommunens tusindårssted. Filmen Flåklypa Grand Prix er baseret på Aukrusts skikkelser.

Historie 
Navnet Alvdal kommer af norrønt Elfardalr (= elvedal, floddal).  Fund af dyregrave og jernudvindingspladser viser, at der har været menneskelig aktivitet i området siden ældre stenalder (før 4000 f.Kr.) og også i jernalderen (fra 400 f.Kr.). I nyere tid er der registreret omkring 4 000 kulturmindefund i Alvdals udmark,  deriblandt to klæberstensbrud, to kalkstensbrud, et skiferbrud og flere gråstensbrud.

Ved oprettelsen av herredskommunerne i 1837 var Alvdal et anneks under Tynset præstegæld. Alvdal blev eget herred under navnet Lilleelvdalen fra 1. januar 1864. Størstedelen af området var udskilt fra Tynset (Tønset) herred. Dertil omfattede herredet Nedre Foldalen. Dette område er senere skilt fra Lilleelvdalen (1. januar 1914), hvorved Folldal blev egen kommune. I 1917 skiftede kommunen navn til Alvdal.

Noter

Eksterne henvisninger 

 Kultur i Alvdal på kortfra Kulturnett.no 
Attraktioner

Kommuner i Innlandet
Kommuner i Hedmark
Gonade

Gonader er de kønsorganer hos dyr og mennesker, som producerer henholdsvis østrogen, testosteron og andre hormoner, der påvirker de sekundære kønskarakteristika. Dette inkluderer æggestokkene og testiklerne. Desuden producerer gonaderne kønsceller som æg og sædceller. Gonade oversættes til dansk som kønskirtel. 

Omkring 5. uge af graviditeten udvikles gonaderne i en feminin eller maskulin retning, alt efter kønskromosombesætningen.  

Kønsorganer
Endokrine system
Haylie Duff

Haylie Katherine Duff (født 19. februar 1985) er en amerikansk skuespiller og popsanger, kendt for sin birolle i 7th Heaven. Hendes søster er Hilary Duff.

Eksterne henvisninger 

 

Skuespillere fra Texas
Sangere fra USA
Blacksad

Blacksad er en fransk tegneserie som er skabt af forfatteren Juan Diaz Canales og tegneren Juanjo Guarnido. Den første bog bog Et Sted I Skyggerne ukom i 2000. Anden bog Arctic Nation ukom i 2003 og den tredje Rød Sjæl ukom i 2005.

Udseende 
Tegneserien foregår i et Film noir univers i de sene 1950'eres USA. Alle personerne i serien er menneskelig-gjorte dyr.

Hovedepersoner 
 John Blacksad – Seriens hovedeperson. Han er en sort kat med en hvide snude. Han arbejder som privatdetektiv og nogle gange som bodygard. Nogle gange bruger han alias'et John H. Blackmore.

 Weekly – Johns medhjælper. Han er en væsel der arbejder for et blad kaldet What's News. Han har flere problemer med sin personlige hygiejne.

Eksterne henvisninger 
 Blacksadmania 
 Blacksad in Guía del cómic 
 Blacksad på ComicWiki

Tegneserier fra Frankrig
Jalta

Jalta (ukrainsk og , , ) er en by på Krim med 78.032(2011) indbyggere. Her blev Jaltakonferencen holdt, hvor Franklin D. Roosevelt, Winston Churchill og Josef Stalin i 1945 stadfæstede, at det besatte Tyskland skulle deles i fire besættelseszoner som hver skulle styres af en af besættelsesmagterne: Sovjetunionen, USA, Storbritannien og Frankrig.

Eksterne henvisninger 

Byer i Republikken Krim
Lokaliteter i 2. verdenskrig
Unghegelianerne

Unghegelianerne var en bred, ikke nærmere defineret gruppe i 1830'ernes og 1840'ernes tyske stater, som Preussen, Bayern og andre steder. Gruppe bestod af unge filosoffer, der repræsenterede en ny, fælles idéstrømning, der adskilte sig fra de gamle hegelianere, der repræsenterede den tyske idealisme.

De vigtigste unghegelianske eksponenter var Ludwig Feuerbach og Bruno Bauer. Også Friedrich Engels og Karl Marx hørte til kredsen, og Marx' siden så berømte religionskritik var stærkt inspireret af Feuerbach, hvilket blandt andet kom til udtryk i de 11 såkaldte Feuerbach-teser, som Marx skrev i 1845.

Unghegelianerne var ligeledes tilhængere af de nye politiske strømninger som liberalismen og socialismen i oplysningstidens ånd i modsætning til de gamle hegelianere, der bl.a. støttede monarkiet. Derfor kaldtes unghegelianerne også venstrehegelianerne.

Filosofi 
Mens de gamle hegelianere havde forsvaret et stort idealistisk system, som Hegel havde udviklet, der byggede på teologien, flyttede unghegelianerne fokus fra gud til menneske. De forsøgte at forstå hvilken størrelse mennesket var og søgte menneskelige værdier.

Se også 
 David Friedrich Strauss

Filosofi
Irgun

Irgun Zvai Leumi ("Den nationale militære organisation") blev grundlagt af jødiske højrenationalister og virkede i Palæstina 1931-48. Den blev betragtet som en terrorgruppe af myndighederne i det britiske mandatområde.

Organisationens leder var Menachem Begin, som senere blev Israels premierminister. Organisationens formål var at bekæmpe araberne med "voldelige midler". Irgun kæmpede for et Stor-Israel (Eretz-Israel), som skulle indbefatte det senere Israel, Vestbredden, Gaza samt Jordan. Organisationen angreb også britisk personel og britiske institutioner i Palæstina.

Irguns mest kendte terrorangreb var mod King David Hotel i Jerusalem i 1946. Det blev iværksat på David Ben-Gurions ordre og førte til, at 91 mennesker blev dræbt og 46 såret. Sprængladningen blev leveret med en mælkebil og betragtes undertiden som den første bilbombe i Mellemøstkonflikten.

Irgun udførte mange andre terrorhandlinger blandt andet mod den britiske ambassade i Rom. Kendt er gruppen også for massakren i den arabiske landsby Deir Yassin, hvor mellem 100 og 120 civile blev dræbt i 1948.

Eksterne henvisninger 

Israels historie
Palæstinas historie
Terrorgrupper
Etableret i 1931
Ophørt i 1948
Martin Luther King Day

Martin Luther King Day, eller Martin Luther King, Jr. Day, er en amerikansk helligdag, som markerer Martin Luther Kings fødselsdag og afholdes 3. mandag i januar – det er omtrent Kings rigtige fødselsdato den 15. januar. Det er én af tre føderale helligdage i USA, som er til minde for et individ.

Efter Kings død i 1968 kæmpede fagforeninger for at få dagen lavet til en national helligdag. Det lykkedes dem at samle 6 millioner underskrifter i 1981, og det førte til at Præsident Reagan besluttede, at en helligdag skulle oprettes til Kings minde. Den blev første gang fejret d. 20. januar 1986 og blev for første gang fejret i samtlige stater d. 17. januar 2000.

Den 19. januar i årene 2003, 2009 og 2015, dedikerede Google sin Google Doodle som en hyldest til ham.

Noter

Eksterne henvisninger 

 
Nationaldage
Borgerrettighedsbevægelsen
Spanske armada

Den Spanske Armada eller "Den Store Armada" (sp.: Grande y Felicísima Armada, "den store og lykkebringende flåde"; af englænderne ironisk kaldt "the Invincible Fleet" ("den uovervindelige flåde") var den spanske flåde (eller armada), som  i 1588 på kong Filip 2.'s ordre sejlede mod England under kommando af Alonso Pérez de Guzmán, hertug af Medina Sedonia. Angrebet var en hævn for henrettelsen af den katolske Maria Stuart af Skotland og engelske kapringer af spanske skibe i Caribien.

Armadaen nåede efter to måneder frem til Den Engelske Kanal. Men englænderne var parate, og de gik til angreb på de store spanske krigsskibe med mindre mere manøvredygtige skibe. Spanierne led tab under søslaget ved Gravelines 8. august (18. august efter den gregorianske, nutidige kalender) 1588 og trak op i Nordsøen. En invasion af England blev hermed undgået. 

Fra Nordsøen forsøgte Armadaen at undslippe ved at sejle nord og vest om De Britiske Øer, men som følge af fejlagtig navigation og manglende kendskab til Golfstrømmens indvirkning på skibenes position valgte Armadaen en kurs forholdsvis tæt på Skotlands og Irlands vestkyst. Grundet kraftige vestlige storme, der ikke var usædvanlige under den lille istid, blev adskillige af Armadaens skibe drevet mod de irske og skotske klipper, hvor de strandede eller blev knust. Kun ca. halvdelen af de spanske skibe nåede hjem til Spanien.

Noter

Eksterne links 

 Catholic Encyclopedia (1913)/Spanish Armada fra Wikisource 
 Top 10 myths and muddles about the Spanish Armada  

Englands historie
Armada
Flåder
Volstrup (Rørbæk Sogn)

Volstrup er en gammel sædegård, som nævnes første gang i 1505. Gården ligger i Rørbæk Sogn, Gislum Herred, Ålborg Amt, Nørager Kommune. Hovedbygningen er opført i 1869. Der er en golfbane på Volstrup Gods

Volstrup Gods er på 300 hektar

Ejere af Volstrup 

 (1480-1536) Viborg Domkirke
 (1536-1662) Kronen
 (1662-1663) Christian Urne
 (1663-1686) Bendit Esgesdatter gift (1) Christensen (2) Offersen
 (1686-1692) Christen Lauridsen Offersen
 (1692-1700) Hans Pedersen Bødker
 (1700) Kristen Jacobsdatter Bie gift (1) Bødker (2) Woldsgaard
 (1700-1707) Niels Lauridsen Woldsgaard
 (1707-1716) Jens Hansen Bergh
 (1716-1731) Søren Pedersen Guldager
 (1731-1741) Lene Rasmusdatter gift Pedersen
 (1741-1754) Jens Schmidt
 (1754-1761) Ove Jespersen Havgaard
 (1761-1764) Peder Benzon
 (1764) Christian Henrik Grotum
 (1764-1782) Christen Nielsen Helming
 (1782-1783) Maren Nielsdatter Asferg gift Qvistgaard
 (1783-1795) Peder Nielsen Qvistgaard
 (1795-1796) Jens Kjeldsen
 (1796-1799) Mikkel Kjeldsen / Peder Kjeldsen
 (1799-1828) Christen Dinesen
 (1828-1840) Sophie Hedevig Kjeldsen gift Dinesen
 (1840-1869) Jens Christensen Dinesen
 (1869-1892) Christen Steenild
 (1892-1901) Mette Christensdatter Juul Kjeldsen gift Steenild
 (1901-1910) Martha Christensdatter Steenild
 (1910-1915) A. Krause
 (1915-1917) Christen Knudsen
 (1917-1956) Marius Ribe-Christensen
 (1956-1975) Helge Ribe-Christensen
 (1975-2005) Erik Ugilt Hansen
 (2005-) Erik Ugilt Hansen / Jeppe Ugilt Hansen

Kilder 
 J. P. Trap: Danmark 5.udgave, Kraks Landbrug
 Aage Brask, Volstrup – En gammel himmerlandsk gaard og dens beboere, P.E. Haarsløv, Hobro.

Herregårde i Rebild Kommune
Herregårde i Aalborg Amt
Slægten Dinesen